Мария Виктория Атенсия
Нещо от Т. С. Елиът

Превод от испански: Рада Панчовска, —

chitanka.info

На Франсиско Пино

Къде битувам, кого обитавам в театрални нощи,

под бял сатен, неотстъпчиви погледи,

страдания, безсъници, загуба на деца,

раждането, при което аз не съм родилката,

но изнемощяла ме оставя на завивката до крайчеца.

Една река прелива. Някой връзва от коприна

пъпна връв; минават, скрипват в мойте вени нож и име.

Как трябва да отвърна. Да, победа, все още несигурна,

на ключ за тази брава не;

на ваза, от двадесетте години, която украсих с грижливост;

на коридор, не водещ в стаите, които парфюмирам и охлаждам.

Скръбно е всичко и тъй несъмнено едновременно,

подобно тази светлина ранена,

която разполага с мене и нанякъде ме води.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.